**Ministru kabineta rīkojuma projekta**

**„****Grozījumi Nacionālās identitātes, pilsoniskās sabiedrības un integrācijas politikas pamatnostādnēs 2012.-2018.gadam”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta rīkojuma projekts ***„***Grozījumi Nacionālās identitātes, pilsoniskās sabiedrības un integrācijas politikas pamatnostādnēs 2012.-2018.gadam” (turpmāk – Projekts) izstrādāts, lai izpildītu Ministru kabineta 2012.gada 29.maija sēdes protokola Nr.30 41.§ „Informatīvais ziņojums „Par sabiedrības saliedēšanu, nacionālās identitātes un valsts valodas pozīcijas nostiprināšanu” (turpmāk – Informatīvais ziņojums), kas nosaka, ka Kultūras ministrijai jāiekļauj valdībā konceptuāli atbalstītie Informatīvā ziņojuma 3.pielikuma pasākumi Nacionālās identitātes, pilsoniskās sabiedrības un integrācijas politikas pamatnostādņu 2012.–2018.gadam (turpmāk – Pamatnostādnes) ieviešanas Rīcības plānā 2012.–2014.gadam (turpmāk – Rīcības plāns) un jāsagatavo grozījumi iesniegšanai noteiktā kārtībā Ministru kabinetā.

Informatīvais ziņojums un tā pielikumi izstrādāti, balstoties uz Ministru prezidenta 2012.gada 21.februāra rezolūciju Nr.111-1/20 (turpmāk – Ministru prezidenta rezolūcija) par priekšlikumu sniegšanu pasākumiem, kuri būtu īstenojami, lai sekmētu Latvijā saliedētu un veidotu iekļaujošu sabiedrību un stiprinātu nacionālo identitāti. 1. Izstrādājot Projektu ņemts vērā arī, ka Ministru kabineta 03.05.2011 rīkojumā Nr.206 Kultūras ministrijai ir dots uzdevums (Nr.12/2012-UZD-1928) precizēt Pamatnostādņu Rīcības plānu atbilstoši Eiropas Ekonomikas zonas (turpmāk – EEZ) finanšu instrumenta komitejas apstiprinātajai EEZ finanšu instrumenta 2009.–2014.gada perioda programmai „NVO fonds” (turpmāk – programma) un kultūras ministram tas līdz 2012.gada 30.septembrim jāiesniedz noteiktā kārtībā Ministru kabinetā.

Projekta izstrādes un precizēšanas gaitā ir ņemti vērā trīs 09.10.2012 pieņemtie MK noteikumi Nr.696 „Eiropas Ekonomikas zonas finanšu instrumenta 2009.–2014.gada perioda programmas "NVO fonds" īstenošanas kārtība”, Nr.697 „[Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju projektu programma" atklāta konkursa nolikums](http://www.likumi.lv/doc.php?id=252224)” un Nr.698 „[Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju darbības atbalsta programma" atklāta konkursa nolikums](http://www.likumi.lv/doc.php?id=252225)”. |
| 2. | Pašreizējā situācija un problēmas | Kultūras ministrija ir atbildīgā institūcija par nacionālās identitātes, pilsoniskās sabiedrības un integrācijas politikas (turpmāk – sabiedrības integrācijas politika) koordinēšanu un ieviešanu. Pamatnostādnes ir galvenais politikas attīstības dokuments, kurā definēta valsts politika nacionālās identitātes, pilsoniskās sabiedrības attīstības un integrācijas jomā. Ar Ministru prezidenta rezolūciju tika uzdots sagatavot priekšlikumus pasākumu noteikšanai, kuri būtu īstenojami, lai Latvijā sekmētu saliedētu un iekļaujošu sabiedrību un stiprinātu nacionālo identitāti. Lai nodrošinātu sabiedrības saliedētības pasākumu koordinētu ieviešanu un ieviešanas uzraudzību, kā arī izpildītu Ministru kabineta 2012.gada 29.maija sēdes (turpmāk –29.maija sēde) protokolā Nr.30 41.§ noteikto, Kultūras ministrija ir sagatavojusi grozījumus Pamatnostādņu rīcības plānā, ņemot vērā arī citus Ministru kabineta pieņemtos lēmumus šajā jautājumā.Ministru kabinets š.g. 10.jūlija sēdē (prot. Nr.39 51.§) (turpmāk – 10.jūlija sēde) tika pieņemts lēmums par papildus finansējuma piešķiršanu sabiedrības saliedēšanas, nacionālās identitātes un valsts valodas pozīcijas nostiprināšanas pasākumu (turpmāk – sabiedrības saliedēšanas pasākumi) īstenošanai Aizsardzības ministrijai, Ārlietu ministrijai un Valsts kancelejai 2013.-2015.gadam.Ministru kabineta š.g. 16.augusta sēdē (prot. Nr.46 11.§) (turpmāk – 16.augusta sēde) pieņemtajā lēmumā, attiecībā uz sabiedrības saliedēšanas pasākumu finansēšanu, ir daļēji atbalstīts Nacionālās elektronisko plašsaziņas līdzekļu padomes pieprasījums, pilnībā neatbalstot Kultūras ministrijas, par sabiedrības saliedēšanas politikas īstenošanu atbildīgās institūcijas, un Sabiedrības integrācijas fonda izvirzītās prioritātes 2013.-2015.gadiem. 2012.gadā uzsākto pasākumu turpināšana, par kuru finansēšanu lēmumi tika pieņemti 29.maija sēdē (neparedzētie līdzekļi) un 10.jūlija sēdē (grozījumi 2012.gada budžeta likumā), ir atkarīga no galīgā lēmuma par 2013.gada budžetu.Vēršam uzmanību uz to, ka š.g. jūlijā Kultūras ministrijas, Izglītības un zinātnes ministrijas un Sabiedrības integrācijas fonda iesniegtie precizētie prioritāšu saraksti sabiedrības integrācijas jomā 2013.-2015.gadam atšķiras no 29.maija sēdē apstiprinātajiem sabiedrības saliedēšanas pasākumiem. Tas ir tādēļ, ka:- Kultūras ministrijas kompetence sabiedrības integrācijas jomā ir plašāka nekā 29.maija sēdē apstiprinātais pasākumu saraksts;- Sabiedrības integrācijas fondam nepieciešami papildus līdzekļi, lai varētu nodrošināt 2012.gada 29.maijā pieņemto Ministru kabineta noteikumu Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” izpildi;- Izglītības un zinātnes ministrijas pieteikumā ir samazināts pieprasīto finansējumu, kā arī pārstrukturējusi un pārgrupējusi 29.maija sēdē skatītos pasākumos, nezaudējot būtību.Izstrādājot Projektu tiek ņemts vērā, ka virknes Pamatnostādņu Rīcības plānā iekļauto pasākumu īstenošana nav uzsākta vai tiek atlikta, tā kā nav nodrošināts finansējums to īstenošanai. Projekts institūciju un gadu griezumā detalizē budžetu, kas nepieciešams ar Ministru kabineta 20.10.2011. rīkojumu Nr.542 apstiprinātā Rīcības plāna citu pasākumu ieviešanai. Taču jautājums par pasākumu īstenošanai papildus nepieciešamo finansējumu ir skatāms Ministru kabinetā valsts budžeta likumprojekta kārtējam gadam sagatavošanas procesā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Pamatnostādņu grozījumu projekta izstrādes mērķis – Ministru kabineta š.g. 29.maija sēdē (prot. Nr.30, 41.§) atbalstīto sabiedrības saliedēšanas pasākumu iestrāde Pamatnostādņu Rīcības plānā, norādot valsts budžeta finansējumu 2012.gadam un iezīmējot nepieciešamo finansējumu arī 2013.-2015.gadam. Stabilam finansējumam ir būtiska nozīme uzsākto procesu turpināšanā un attīstīšanā, lai nodrošinātu procesu un pasākumu ilgstamību un pozitīvās ietekmes un rezultātu nostiprināšanos.Saskaņā ar Ministru kabineta 20.10.2011 rīkojuma Nr.542 7.punktu un 03.05.2012 rīkojumu Nr.206, Kultūras ministrijai bija jāveic precizējumi Pamatnostādņu Rīcības plānā, un kultūras ministram tie līdz 2012.gada 30.septembrim noteiktā kārtībā bija jāiesniedz Ministru kabinetā. Precizējumi ir veikti un saskaņoti ar trīs MK 09.10.2012 noteikumiem - Nr.696 „Eiropas Ekonomikas zonas finanšu instrumenta 2009.–2014.gada perioda programmas "NVO fonds" īstenošanas kārtība”, Nr.697 „[Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju projektu programma" atklāta konkursa nolikums](http://www.likumi.lv/doc.php?id=252224)” un Nr.698 „[Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju darbības atbalsta programma" atklāta konkursa nolikums](http://www.likumi.lv/doc.php?id=252225)”.  |
| 5. | Projekta izstrādē iesaistītās institūcijas | Kultūras ministrija (t.sk. Kultūrkapitāla fonds, Kultūrizglītības un nemateriālā mantojuma centrs, Latvijas Nacionālā bibliotēka, Latvijas Okupācijas muzejs), Aizsardzības ministrija, Ārlietu ministrija, Finanšu ministrija, Izglītības un zinātnes ministrija (t.sk. Latviešu valodas aģentūra, Valsts izglītības satura centrs), Tieslietu ministrija, Pārresoru koordinācijas centrs, Valsts kanceleja, Sabiedrības integrācijas fonds, Nacionālā elektronisko plašsaziņas līdzekļu padome. Papildu iesaistītās institūcijas, t.sk. nevalstiskās organizācijas uzskaitītas Informatīvajā ziņojumā. Minētajā ziņojumā ietverta informācija par sabiedrības iesaisti priekšlikumu sagatavošanā.  |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Latvijas iedzīvotāji, tai skaitā ārpus Latvijas dzīvojošie, Latvijas mazākumtautības, iedzīvotāji, kuriem ir vājas latviešu valodas prasmes, bērni, skolēni un jaunieši, latgalieši, pedagogi u.c. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sabiedrības saliedētības priekšlikumi pēc būtības skar Latvijas sabiedrību tās visplašākajā nozīmē.  |
| 3. | Tiesiskā regulējuma finansiālā ietekme | Sk. šīs anotācijas III sadaļu. |
| 4. | Tiesiskā regulējuma nefinansiālā ietekme | Saliedētas un iekļaujošas sabiedrības veidošanās sekmēšana Latvijā un nacionālās identitātes stiprināšana. |
| 5. | Administratīvās procedūras raksturojums | Nav attiecināms.  |
| 6. | Administratīvo izmaksu monetārs novērtējums | Nav |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** |  | Turpmākie trīs gadi (tūkst. latu) |
|  |  |  | **2013** | **2014** | **2015** |
|  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 928,1 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 928,1 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | 928,1 | 740,4 | 769,4 | 782,4 |
| 2.1. valsts pamatbudžets |  | 928,1 | 740,4 | 769,4 | 782,4 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  | 0 | -740,4 | -769,4 | -782,4 |
| 3.1. valsts pamatbudžets |  | 0 | -740,4 | -769,4 | -782,4 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: | 0 |  |  |  |  |
| 5.1. valsts pamatbudžets | 0 |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets  |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētā informācija par plānotajiem izdevumiem ir pievienota divos anotācijas pielikumos: - 1.pielikums „Ministru kabineta rīkojuma projektā „Grozījumi Nacionālās identitātes, pilsoniskās sabiedrības un integrācijas politikas pamatnostādnes 2012.-2018.gadam” iekļauto pasākumu izmaksu aprēķins ar sadalījumu pa izmaksu pozīcijām”.Anotācijas 1.pielikumā ir detalizēti Ministru kabineta 29.maija sēdē akceptētie sabiedrības saliedēšanas pasākumi un to izmaksas. - 2.pielikums „Citi Nacionālās identitātes, pilsoniskās sabiedrības un integrācijas politikas pamatnostādņu īstenošanas Rīcības plāna pasākumi, kurus Kultūras ministrija un Sabiedrības integrācijas fonds pieteikuši kā prioritātes 2013.-2015.gadam un to izmaksu aprēķins”. Anotācijas 2.pielikumā ir sniegts atšifrējums citiem ministriju un citu valsts pārvaldes institūciju pasākumiem, kuru īstenošana ir būtiska nacionālās identitātes, pilsoniskās sabiedrības un integrācijas politikas mērķu sasniegšanai, taču tie neatbilda 1.pielikuma iekļauto pasākumu izstrādes mērķim. Šos pasākumus un to izmaksas minētās institūcijas ir iekļāvušas prioritāri finansējamo pasākumu sarakstā 2013.-2015.gadam. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | Ņemot vērā Ministru kabineta š.g. 29.maijā, 10.jūlijā un 16.augustā pieņemtos lēmumus, Informatīvajā ziņojumā iekļauto pasākumu īstenošanai ir piešķirts sekojošs budžeta finansējums – rādītāji saskan ar Projekta pielikumā norādītajām pa gadiem piešķirtajām kopsummām un anotācijas 1.pielikumā uzrādītajām summām. |
|  | **Institūcija** | **2012.gads** | **2013.gads** | **2014.gads** | **2015.gads** |
|  | Aizsardzības ministrija | 105 267 LVL | 201 585 LVL | 230 566 LVL | 246 579 LVL |
|  | Ārlietu ministrija | 14 181 LVL | 34 484 LVL | 34 484 LVL | 34 484 LVL |
|  | Izglītības un zinātnes ministrija | 111 227 LVL | 232 000 LVL | 232 000 LVL | 232 000 LVL |
|  | Kultūras ministrija | 275 200 LVL (t.sk. budžeta programma „Līdzekļi neparedzētiem gadījumiem” – 99 000 LVL) | 0 LVL | 0 LVL | 0 LVL |
|  | Nacionālā elektronisko plašsaziņas līdzekļu padome | 156 772 LVL | 269 312 LVL | 269 312 LVL | 269 312 LVL |
|  | Sabiedrības integrācijas fonds | 247 500 LVL (t.sk. budžeta programma „Līdzekļi neparedzētiem gadījumiem” – 104 500 LVL) | 0 LVL | 0 LVL | 0 LVL |
|  | Valsts kanceleja | 18 000 LVL | 3 000 LVL | 3 000 LVL | 0 LVL |
|  | **Kopā:** | **928 147 LVL** | **740 381 LVL** | **769 362 LVL** | **782 375 LVL** |
| 7. Cita informācija | 1. Projektā iekļautajā 5.2.tabulā ir apkopota informācija par papildus nepieciešamo finansējumu, lai sabiedrības integrācijas pasākumus īstenotu plašākā apmērā. |
|  | **Institūcija** | **2013.gads** | **2014.gads** | **2015.gads** |
|  | Kultūras ministrija | 897 265 LVL | 952 500 LVL | 622 500 LVL |
|  | Nacionālā elektronisko plašsaziņas līdzekļu padome | 295 000 LVL | 295 000 LVL | 295 000 LVL |
|  | Sabiedrības integrācijas fonds | 584 500 LVL | 584 500 LVL | 584 500 LVL |
|  | **Kopā:** | **1 776 765 LVL** | **1 832 000 LVL** | **1 502 000 LVL** |
|  | Projektā iekļautā 5.3.tabula „Provizoriskās izmaiņas budžeta izdevumos no 2016.gada līdz 2018.gadam (tūkst. latu)” atšifrē minētajam periodam iezīmēto nepieciešamo finansējumu ar sadalījumu pa ministrijām un iesaistītajām institūcijām. 2. Pasākumiem, kuriem donorvalstis nav devušas piekrišanu tās finansēt no EEZ finanšu instrumenta līdzekļiem, tabulā „Turpmākās rīcības plānojumā paredzētie uzdevumi un pasākumi” finansējuma avots ir mainīts no „Indikatīvi – EEZ finanšu instruments” uz „Nepieciešams papildus budžeta finansējums”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Pamatojumi un aprēķini 2012.gada valsts budžeta grozījumiem, kā arī budžeta pieprasījumam 2013.gadam. |
| 2. | Cita informācija | Nav |

*Anotācijas V sadaļa – Projekts šīs jomas neskar.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Skat. Informatīvo ziņojumu. |
| 2. | Sabiedrības līdzdalība projekta izstrādē  | Projekts izstrādāts, pamatojoties uz valsts pārvaldes un sabiedrisko organizāciju priekšlikumiem, kuri tika iesniegti un izdiskutēti, Pārresoru koordinācijas centram gatavojot „Informatīvo ziņojumu „Par sabiedrības saliedēšanu, nacionālās identitātes un valsts valodas pozīcijas nostiprināšanu” (apstiprināts ar Ministru kabineta 2012.gada 29.maija sēdē, protokols Nr.30 41.§). Skat. arī Informatīvo ziņojumu. |
| 3. | Sabiedrības līdzdalības rezultāti  | Skat. Informatīvo ziņojumu. |
| 4. | Saeimas un ekspertu līdzdalība | Skat. Informatīvo ziņojumu. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija (t.sk. Kultūrkapitāla fonds, Kultūrizglītības un nemateriālā mantojuma centrs, Latvijas Nacionālā bibliotēka), Aizsardzības ministrija, Ārlietu ministrija, Finanšu ministrija, Izglītības un zinātnes ministrija (t.sk. Latviešu valodas aģentūra, Valsts izglītības satura centrs), Tieslietu ministrija, Pārresoru koordinācijas centrs, Valsts kanceleja, Sabiedrības integrācijas fonds, Nacionālā elektronisko plašsaziņas līdzekļu padome. |
| 2. | Projekta izpildes ietekme uz pārvaldes funkcijām  | Projekta izpildei piesaistīto institūciju funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme-Grende

Vīza: Valsts sekretārs G.Puķītis

13.11.2012 17:00

1 920

G.Robežniece

Tālr.67330325; fakss 67330293

Gunta.Robezniece@km.gov.lv